

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAK410** | | |
| Tantárgy elnevezése | **Csoport szociális munka labor** | | |
| Tantárgy oktatójának neve | **Nemes Judit**  **Bagdi Tímea** | Beosztása, tudományos fokozata | **oktatási rektor-helyettes**  **oktató, PhD hallgató** |
| Tantárgy óraszáma | **nappali tagozaton 30 tanóra/ félév**  **levelező tagozaton 16 tanóra/félév** | | |
| Tanóra típusa | **labor** | | |
| Meghirdetési időszak | **tavaszi félév** | | |
| Kreditszám | **1 kredit** | | |
| A tantárgy célja | A csoportmunka célja, hogy a csoportdinamikai ismeretek alapján helyzetgyakorlatokban tisztázódjanak a szociális munkás által vállalható lehetséges szerepek a csoportokkal való munkában. Tudatosan készüljenek a csoportokkal való munkára, dolgozzanak ki lehetséges tematikákat a más-más célú csoportokkal való együttműködésre. Ismerjék fel a csoportfejlődés és a szerepfejlődés törvényszerűségeit. | | |
| Szükséges előtanulmányok, feltételezett tudásanyag | SMAK211 Szociális munka elmélete 2.  Együtt felveendő tantárgy: SMAK406 Csoport szociális munka | | |
| Fejlesztendő kompetenciaterületek | 1. **tudása**   - Ismeri és érti a társadalom működését, a társadalmi folyamatokat, a társadalmi és szociális problémák keletkezését, jelenlétét és a veszélyeztető tényezőket, valamint, hogy mindezek hogyan hatnak az egyes emberekre, családokra, csoportokra, szervezetekre és közösségekre.  - Ismeri és értelmezi az emberi szükségleteket, a társas viselkedés pszichológiai tényezőit, az emberek és a környezetük közötti interakciókat.   1. **képességei**   - Képes megkülönböztetni a vélekedéseket, sztereotípiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.  - Képes a bizalomépítésre, a nyílt, hiteles, hatékony kommunikációra.   1. **attitűdje**   - Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  - Elkötelezett a társadalmi egyenlőség, a demokratikus értékek, a jogállamiság és az európai értékközösség mellett.   1. **autonómiája és felelőssége**   - Tevékenységét a kritikai gondolkodáson alapuló, kiszámítható, következetes, autonóm munkavégzés, a saját tevékenységre vonatkozó reflexiók jellemzik. | | |
| Tantárgyi leírás | A csoportmunka „emberek kis csoportjával végzett célorientált tevékenység, mely szocioemocionális igények kielégítése és feladatok végrehajtása érdekében történik. A tevékenység egyszerre irányul a csoport egyes tagjaira és a csoport egészére a szolgáltatási rendszeren belül.” (Toseland és Rivas)  A tárgy lehetőséget nyújt a hallgatóknak megismerkedni azokkal a csoporttípusokkal, amelyekkel munkájuk során találkozhatnak – akár, mint csoporttagok, akár, mint csoportvezetők.  Elméleti és módszertani alapvetések mellett a különböző csoporthelyzetek, csoportokban alkalmazható gyakorlatok demonstrálását is célul tűzi ki a kurzus. | | |
| Kötelező és ajánlott irodalom | * Hegyesi, G., Kozma,J., Szilvási,L., Talyigás, K. szerk.: A szociális munka elmélete és gyakorlata 4. kötet. Szociális munka csoportokkal, Bárczi G. Tanárképző Főiskola, Budapest, 1999. * Rudas, J.: Delfi örökösei, Kairosz Kiadó, 1990. * Pataki Éva: Szociális munka csoportokkal. Szociotéka, Debrecen, 2010. | | |
| Ismeretek ellenőrzésének módja | **kiscsoportos feladatok** | | |
| Tantárgy tárgyi követelményei | **tanterem** | | |